Rowers sny ma se keel af | Maroela Media
Rowers sny ma se keel af
Anzunette du Plessis (33) is dood nadat haar keel Donderdag tydens 'n beweerde huisroof afgesny is.
Die Cape Times berig Du Plessis se liggaam is Donderdagmiddag by haar huis in Buchananweg in Claremont, Kaapstad, aangetref. Haar huishulp het op haar liggaam afgekom nadat sy met Du Plessis se tweejarige dogtertjie van 'n nabygeleë park af teruggekeer het.
Volgens André Traut, 'n polisiewoordvoerder, is drie verdagtes reeds in hegtenis geneem. Die polisie is steeds op soek na 'n vierde verdagte. Een van die verdagtes het glo voorheen vir Du Plessis gewerk.
Die verdagtes was in besit van 'n skootrekenaar en televisiestel wat glo tydens die voorval gesteel is.